ফেদেরিকো রেদোন্দো
ফেদেরিকো রেদোন্দো সোলারি (স্পেনীয়: Federico Redondo, স্পেনীয় উচ্চারণ: [fˌeðeɾˈiko ɾeðˈondo]; জন্ম: ১৮ জানুয়ারি ২০০৩; ফেদেরিকো রেদোন্দো নামে সুপরিচিত) হলেন একজন স্পেনীয়–আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব আর্জেন্তিনোস জুনিয়র্স এবং আর্জেন্টিনা জাতীয় অনূর্ধ্ব-২০ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন। ২০২২ সালে, রেদোন্দো আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।